wannaphong/clean_thaiwikipedia huggingface dataset:
# จอห์น เทมเปิลตัน
เซอร์จอห์น มาร์ค เทมเปิลตัน (29 พฤศจิกายน ค.ศ. 1912 — 8 กรกฎาคม ค.ศ. 2008) เกิดที่สหรัฐอเมริกา เป็นทั้งนักลงทุน, นักธุรกิจ และ นักการกุศลชาวอังกฤษ

 ประวัติ 
จอห์น มาร์ค เทมเปิลตัน เป็นทั้งนักลงทุนและผู้จัดตั้งกองทุนรวม เขาเกิดในเมืองวินเชสเตอร์ รัฐเทนเนสซี และได้เข้าเรียนที่มหาวิทยาลัยเยล รวมถึงได้รับเลือกเป็นสมาชิกสมาคมคมอีลิฮู เขาหาเงินทุนในส่วนค่าเล่าเรียนของเขาจากการเล่นไพ่โป๊กเกอร์ ซึ่งเป็นเกมที่เขามีความชำนาญUK Guardian obituary เขาสำเร็จการศึกษาใน ค.ศ. 1934 ด้วยผลการเรียนใกล้อันดับต้นๆของชั้น เขาเข้าเรียนที่มหาวิทยาลัยออกซฟอร์ด ในฐานะนักเรียนทุนโรเดส และได้รับศิลปศาสตรมหาบัณฑิตทางกฎหมาย

เทมเปิลตันแต่งงานกับ จูดิธ โฟล์ค ใน ค.ศ. 1937 และทั้งคู่มีลูกสามคน ซึ่งได้แก่ จอห์นจูเนียร์, แอนน์ และ คริสโตเฟอร์ ทั้งนี้ จูดิธได้เสียชีวิตใน ค.ศ. 1951 เนื่องด้วยอุบัติเหตุทางมอเตอร์ไซค์ และเขาได้แต่งงานอีกครั้งกับ ไอรีน เรโนลส์ บัตเลอร์ ใน ค.ศ. 1958 ซึ่งเธอได้เสียชีวิตใน ค.ศ. 1993

เขาเป็นสมาชิกตลอดชีวิตของคริสตจักรเพรสไบที และทำหน้าที่เป็นผู้อาวุโสแห่งคริสตจักรเพรสบิเทียเรียนแรกแห่งอิงเกิิลวูด (NJ) เขาเป็นผู้จัดการมรดกในวิทยาลัยศาสนศาสตร์พรินซ์ตัน ซึ่งเป็นวิทยาลัยเพรสไบทีที่ใหญ่ที่สุด เป็นระยะเวลา 42 ปี และทำหน้าที่เป็นประธานร่วม 12 ปี

เทมเปิลตันได้กลายเป็นมหาเศรษฐี"The Devout Donor"  Business Week. November 28, 2005."Positive Psychology Network Concept Paper"  by Martin E. P. Seligman. University of Pennsylvania."Free Cash for Savvy Fools" MSNBC. April 12, 2007."John Templeton's Five Steps for Financial Success"  by Mark Stousen. December 11, 2005."Testing the role of trust and values in financial decisions" Los Angeles Times. January 21, 2007."An Investment Legend's Advice"  by Bernard Condon. February 4, 2004. โดยเป็นผู้บุกเบิกกองทุนรวมที่มีความหลากหลายทั่วโลก เทมเปิลตันโกรธลิมิเต็ดซึ่งเป็นกองทุนรวมเพื่อการลงทุนของเขา ซึ่งก่อตั้งขึ้นใน ค.ศ. 1954 และเป็นหนึ่งในบุคคลแรกๆที่ลงทุนในประเทศญี่ปุ่นในช่วงกลางทศวรรษ 1960 <ref>[http://alternativestocklibrary.com/library/?article=164 "The Great Investors: John Templeton."] .Alternative Stock Library, Jan. 15, 2008</ref> เขาได้รับการสังเกตว่าทำการซื้อ 100 หุ้นของแต่ละบริษัทด้วยจำนวนเงินที่น้อยกว่า 1 ดอลลาร์สหรัฐ (หรือ 17 ดอลลาร์สหรัฐในปัจจุบัน) ต่อหุ้นและทำเงินกลับคืนมาหลายต่อหลายครั้งในช่วงระยะเวลา 4 ปี"Sir John Templeton, Pioneer Investor and Philanthropist"  by John Templeton Foundation

ใน ค.ศ. 2006 เขาได้รับการจัดอันดับ 7 ประสบการณ์ เป็นอันดับที่ 129 ในรายชื่อคนรวยของนิตยสารซันเดย์ไทม์ส เขาได้ปฏิเสธการวิเคราะห์ปัจจัยทางเทคนิคสำหรับการซื้อขายหุ้น หากแต่มีความพึงพอใจกับการวิเคราะห์ปัจจัยพื้นฐานมากกว่า นิตยสาร มันนี่'' ใน ค.ศ. 1999 เรียกเขาว่า "ผู้สืบเสาะหุ้นระดับโลกที่ยิ่งใหญ่ที่สุดแห่งศตวรรษ"“Templeton Saw It Coming” . Forbes, July 7, 2008

เทมเปิลตันได้ประกาศสละสัญชาติสหรัฐของเขาใน ค.ศ. 1964 ด้วยเหตุนี้ ทำให้เขาสามารถหลีกเลี่ยงภาษีเงินได้มากกว่า 100 ล้านดอลลาร์สหรัฐเมื่อทำการขายกองทุนรวมต่างประเทศของเขาออกไป"The Long Good-Bye"  Forbes. March 28, 2005. เขาเป็นผู้ถือสองสัญชาติ คือ บาฮามาสกับอังกฤษ และอาศัยอยู่ในประเทศบาฮามาส

 การเสียชีวิต 
วันที่ 8 กรกฎาคม ค.ศ. 2008 เทมเปิลตันเสียชีวิตที่โรงพยาบาลด็อกเตอร์ส ในแนสซอ ประเทศบาฮามาส เนื่องด้วยปอดบวม ตามเวลาท้องถิ่น 12:20 น. ขณะที่เขามีอายุได้ 95 ปี
# คางคก
คางคก เป็นชื่อสามัญของสัตว์สะเทินน้ำสะเทินบกในอันดับกบ (Anura) คางคกมีรูปร่างหน้าตาเหมือนกับกบในวงศ์อื่น ๆ ทั่วไป แต่มีลักษณะพิเศษ คือ มีผิวหนังที่เป็นตะปุ่มตะป่ำ และมีพิษซึ่งอาจร้ายแรงถึงขั้นให้ผู้ที่รับประทานเข้าไปถึงแก่ชีวิตได้

คางคก กระจายออกไปในวงศ์ต่าง ๆ ได้แก่ Bufonidae, Bombinatoridae, Discoglossidae, Pelobatidae, Rhinophrynidae, Scaphiopodidae และ Microhylidae โดยเฉพาะอย่างยิ่งในวงศ์ Bufonidae ที่เป็นที่รู้จักกันเป็นอย่างดี และได้ชื่อว่าเป็น คางคกแท้
# วงศ์อึ่งอ่าง
อึ่งอ่าง หรือ อึ่ง เป็นวงศ์ของสัตว์ครึ่งบกครึ่งน้ำในอันดับกบ (Anura) ใช้ชื่อวงศ์ว่า Microhylidae 

ลักษณะโดยรวมของสัตว์ในวงศ์นี้ คือ ตัวเต็มวัยจะมีสันพาดตามขวางที่เพดานปาก 2-3 สัน และส่วนต้นของท่อลมยืดยาวขึ้นมาที่พื้นล่างของอุ้งปาก มีกระดูกสันหลังหน้ากระดูกก้นกบมี 8 ปล้อง แต่ในบางชนิดจะมี 7 ปล้อง กระดูกสันหลังมีเซนทรัลเป็นแบบอย่างของโพรซีลัสหรือเป็นแบบอย่างของไดพลาสิโอซีลัส ลูกอ๊อดส่วนใหญ่มีช่องปากเล็กและซับซ้อน ไม่มีจะงอยปากและไม่มีตุ่มฟันในปาก ช่องเหงือกมีช่องเดียวอยู่ทางด้านท้ายตัวและในแนวกลางลำตัว กินอาหารแบบกรองกิน แต่ในบางชนิดจะมีฟันและมีจะงอยปาก

มีขนาดลำตัวแตกต่างกันมาก ตั้งแต่ 1 เซนติเมตร จนถึง 10 เซนติเมตร อาศัยทั้งอยู่บนบก, ในน้ำ และบนต้นไม้ ลำตัวมีรูปร่างแตกต่างไปกันหลากหลายตามสภาพแวดล้อมที่อาศัย เช่น ชนิดที่อาศัยบนต้นไม้จะมีส่วนปลายของนิ้วขยายออกเป็นตุ่ม ชนิดที่อาศัยอยู่ในโพรงดินจะมีลำตัวแบนราบและหัวกลมหลิม เป็นต้น มีรูปแบบการผสมพันธุ์ที่หลากหลาย ในบางชนิดมีการอาศัยแบบเกื้อกูลกันกับแมงมุมด้วย โดยอาศัยในโพรงเดียวกัน 

การจำแนก
แบ่งออกเป็น 10 วงศ์ย่อย มีประมาณ 64 สกุล พบประมาณ 436 ชนิด โดยชนิดที่พบได้บ่อยในประเทศไทย ได้แก่ อึ่งอ่างบ้าน (Kaloula pulchra), อึ่งอ่างหลังขีด (K. mediolineata) ขณะที่บางชนิดก็นิยมรับประทานกันเป็นอาหาร เช่น อึ่งปากขวด (Glyphoglossus molossus) เป็นต้น

วงศ์ย่อย
Asterophryinae
Brevicipitinae
Cophylinae
Dyscophinae
Genyophryninae
Melanobatrachinae
Microhylinae
Otophryninae
Phrynomerinae
Scaphiophryninaeหน้า335-340, วิทยาสัตว์เลื้อยคลานและสัตว์สะเทินน้ำสะเทินบก โดย วีรยุทธ์ เลาหะจินดา (พ.ศ. 2552) ISBN 978-616-556-016-0
# อึ่งอ่าง
อึ่งอ่าง หรือ อึ่งยาง เป็นสกุลของสัตว์สะเทินน้ำสะเทินบกจำพวกกบในสกุล Kaloula ในวงศ์อึ่งอ่าง (Microhylidae) วงศ์ย่อย Microhylinae

พบกระจายพันธุ์ในทวีปเอเชีย เช่น เอเชียใต้, เอเชียตะวันออก และเอเชียอาคเนย์ ลักษณะโดยทั่วไป มีผิวหนังมันลื่น มีสีนํ้าตาลลายขาว ขนาดเมื่อโตเต็มที่มีความยาวประมาณ 7 เซนติเมตร มักทําตัวพองเมื่อถูกรบกวน มักร้องเสียงดังเมื่อนํ้านองโดยเฉพาะหลังฝนตกที่มีอากาศเย็นชื้น เสียงร้องดังระงม

การจำแนก
ปัจจุบันจำแนกออกได้มีประมาณ 17 ชนิด บางแหล่งข้อมูลยกให้ K. macrocephala Bourret 1942 เป็นชนิดที่ถูกต้อง  ในขณะที่เว็บไซต์สัตว์สะเทินน้ำสะเทินบกโลกถือว่าเป็นชื่อพ้องของชนิด K. pulchra มี 2 ชนิดที่เพิ่งได้รับการอธิบายถึง (เมื่อปี ค.ศ. 2013) และมีอีกหลายชนิดที่ยังไม่ได้รับการบรรยาย

ในประเทศไทยพบอย่างน้อย 3  ชนิด

ชื่อทวินามและผู้บรรยาย ชื่อสามัญ Kaloula assamensis    Kaloula aureata   Kaloula baleata   อึ่งอ่างมลายู Kaloula borealis    Kaloula conjuncta    Kaloula indochinensis    Kaloula kalingensis    Kaloula kokacii    Kaloula mediolineata  อึ่งอ่างหลังขีด   Kaloula nonggangensis    Kaloula picta    Kaloula pulchra   อึ่งอ่างบ้าน, อึ่งยาง Kaloula rigida    Kaloula rugifera   Kaloula taprobanica   Kaloula verrucosa   Kaloula walteri   

References

แหล่งข้อมูลอื่น

category:วงศ์อึ่งอ่าง
# ทัตพงศ์ พงศทัต
ปัณฑ์รพล วิสิฐวัชรมงคล ในไตเติ้ลแนะนำรายชื่อนักแสดงในละครยังใช้ว่า ทัตพงศ์ พงศทัต อยู่ มีชื่อเล่นว่า เต้ (เดิมชื่อ ทัตพงศ์ พงศทัต และเปลี่ยนชื่อเป็น ศุกล พงศทัต) เกิดเมื่อวันที่ 23 กุมภาพันธ์ พ.ศ. 2510 ที่ตำบลวังอิทก อำเภอบางระกำ จังหวัดพิษณุโลก เป็นบุตรชายของ ผู้ช่วยศาสตราจารย์คิด และนางศศิภา พงศทัต มีพี่ชาย 1 คน และพี่สาว1คน เรียนจบชั้นมัธยมศึกษาจาก  โรงเรียนสาธิตมหาวิทยาลัยเชียงใหม่ จบชั้นปวส.จาก วิทยาลัยเทคโนโลยีและอาชีวศึกษาวิทยาเขตเทคนิคภาคพายัพ ปริญญาตรี – โทที่ มหาวิทยาลัยเกริก คณะนิเทศศาสตร์ สาขาโฆษณาและประชาสัมพันธ์ ได้รางวัลโล่เรียนดี และในปี พ.ศ. 2531 ทัตพงศ์แสดงภาพยนตร์เรื่อง คุณรู้มั๊ย ว่าผมรัก และแสดงซิตคอมเรื่อง บางรักซอย 9 พี่พัฒน์ ณ บางรัก ตัวจริงๆ เค้าเป็นกะเทยป่ะคะ ถ้าไม่ใช่เค้าแสดงเนียนดีเนาะ : topicstock.pantip.com ในปี พ.ศ. 2546 และซิตคอมเรื่อง บ้านนี้ที่บางรัก ใน พ.ศ. 2553

 ผลงาน 
 ภาพยนตร์ 
 พ.ศ. 2531 คุณรู้มั๊ย ว่าผมรัก 
 พ.ศ. 2533 ปุลากง
 พ.ศ. 2539 เด็กระเบิด ยืดแล้วยึด
 พ.ศ. 2544 ฝนตกไม่ทั่วฟ้า
 พ.ศ. 2553 เขี้ยวอาฆาต

 ละครโทรทัศน์ 
ปี พ.ศ.  เรื่อง  ออกอากาศ  บทบาท  หมายเหตุ 2533  ฉันจะบิน  ช่อง 7   2534  ปีศาจหรรษา  ช่อง 5   2535  รักในรอยแค้น  อารักษ์ ธานินทร์นิมิตร  2538  คือความรัก (ร้อยรสบทละคร)  ช่อง 3   2541  ระย้า  ช่อง 7  ระยับ   2542  พลับพลึงสีชมพู  หม่อมราชวงศ์พิริยพงศ์  บาปรัก  ช่อง 5  ภูมิชาติ   ดาวกลางดง  ช่อง 7   2543  เมืองมายา  ช่อง 5  เอกภพ  2544  แรงเงา  ช่อง 3  ประพงค์  สามีตีตรา  ภูเบศ   อตีตา  ช่อง 7  อรรถวิทย์   หงส์ฟ้ากับสมหวัง  มิ่งขวัญ  เพชรตัดเพชร  พ่อเลี้ยงอดุลย์  2545  หลังม่านมายา  ช่อง ITV   หนูชื่อทองสร้อยค่ะ  ช่อง 3  บรรทัด  คนละโลก  ช่อง 7 ไพโรจน์   2546  วิมานดิน  ช่อง 3   หนึ่งฤทัย   โทน  ช่อง ITV  อ๊อด 2549  คมรักคมเสน่หา   อนิลทิตา  ช่อง 5  เจ้าชัยวิริยะ  2553  สวย เริ่ด เชิด โสด  ช่อง 3  อมร  2557  ร้ายรักพยัคฆ์กังฟู  ชนะ  2558  เลือดตัดเลือด  ช่อง 7  จางฉง  2559  เพื่อเธอ  ช่องวัน 31  ปุรินทร์  รับเชิญ กรุงเทพ..มหานครซ้อนรัก  วาทิน (พ่อของหลุยส์)  รับเชิญ 2560  เล่ห์รักยาใจ  ช่อง 7  ทรงพล   2562  นางร้าย  เขม  ปลาร้าทรงเครื่อง  จีเอ็มเอ็ม 25  เวท  รับเชิญ เลือดสุพรรณ  ช่อง 5  เจ้าเมืองสุพรรณ  เพลิงริษยา  ช่อง 8  สุชาติ ขวัญใจ (ชาติ)  รับเชิญ สัญญาแค้นแสนรัก  ช่องวัน 31  ยงยุทธ   2563  ล่าท้าชน  ช่อง 7  ผู้กำกับชัชวาล  รับเชิญ 2565  เสาร์ 5 ผจญ วรรณพร  2566  แม่ปูเปรี้ยว  บรรเจิด   แคน 2 แผ่นดิน  หนานคำ  แม่โขง  ขุนสาง 2567  ดวงใจเจ้าป่า  พะยิน  ดวงใจเทวพรหมใจพิสุทธิ์  ช่อง 3  พลตำรวจตรี กอบเกียรติ ศุภรัตนชาติ (ผู้การกอบเกียรติ)  มรกตสีรุ้ง ช่อง 7 นายพลจางลี่ 2568 โอมพระยาไฟ   นายพลหาญศึก

 ซีรีส์ 
ปี  เรื่อง  ออกอากาศ  บทบาท  หมายเหตุ 2552  เซน...สื่อรักสื่อวิญญาณ ตอน ปัญหา  ช่อง 5   รับเชิญ

 ซิตคอม 
ปี  เรื่อง  ออกอากาศ  บทบาท  หมายเหตุ  2547 – 2555  บางรักซอย 9  ช่อง 9  มานพ มาพบ (พี่พัช)   2548  โคกคูนตระกูลไข่ ตอน คิดถึงแม่   2553  บ้านนี้ที่บางรัก   2561  สุภาพบุรุษสุดซอยตอน ซันนี่ เอวสะท้าน  ช่องวัน 31  อาจารย์ของซัน  รับเชิญ

มิวสิควีดีโอ
 เพลง  นักร้อง ความลับในใจ  สิบล้อ อย่ามายุ่งกับฉัน  สวอน คำว่าไป  สวอน รักเป็นเช่นใด  สิบล้อ ทรนง  อิทธิ พลางกูร อย่ามารักฉันเลยคนดี  เดอะแบ็คอัพ ไม่อยากรู้  สมิทธิ์ แอนด์ เชน หนักใจ  ออโต้บาห์นอย่าอยู่ตรงนี้  ปิยะวัฒน์ เปี่ยมเบี้ย

อัลบั้ม
 สวอน...ซะแล้ว 1992
# Journal of Contemporary Asia
Journal of Contemporary Asia เป็นวารสารวิชาการแบบมีผู้เชี่ยวชาญสอบทวนพิจารณาบทความ ตีพิมพ์บทความในสาขาเอเชียศึกษา ก่อตั้งเมื่อ ค.ศ. 1970 และพิมพ์ปีละสี่ครั้ง (รายไตรมาส) ปัจจุบันมีบรรณาธิการและผู้ก่อตั้งคือ Peter Limqueco และ Kevin Hewison

จากรายงาน Journal Citation Reports ใน ค.ศ. 2010 วารสารนี้มีค่า impact factor 0.764 เป็นอันดับที่ 8 ในวารสารวิชาการ 60 ชื่อในหมวดหมู่ "Area studies"

 แหล่งข้อมูลอื่น 
 Journal website
หมวดหมู่:Taylor & Francis academic journals
หมวดหมู่:Quarterly journals
หมวดหมู่:Area studies journals
หมวดหมู่:Publications established in 1970
หมวดหมู่:วารสารภาษาอังกฤษ
# นกอีเสือหลังเทา
นกอีเสือหลังเทา  เป็นนกในวงศ์นกอีเสือ (Laniidae)

พบในประเทศบังกลาเทศ, ภูฏาน, กัมพูชา, จีน, อินเดีย, ลาว, พม่า, เนปาล, ปากีสถาน, รัสเซีย, ไทย, และเวียดนาม

 ลักษณะ 
หัว ท้ายทอย และหลังเทา ตะโพกน้ำตาลแดง ปีกดำไม่มีแถบขาว คอ ข้างคอ และอกตอนบนขาว ข้างอก ลำตัวด้านล่าง และก้นน้ำตาลแดงแกมเหลือง หางดำ นกวัยอ่อนสีซีดกว่า ลำตัวด้านบนและด้านล่างมีลายเกล็ดนกอีเสือหลังเทา Birds of lower northern Thailand

 สถานะ 
เป็นสัตว์ป่าคุ้มครองในประเทศไทยสัตว์ป่าคุ้มครอง
# เปโดร ดี เมนเดซ
เปโดร ดี เมนเดซ เป็นกัปตันเรือชาวโปรตุเกส ผู้พาเลมูเอล กัลลิเวอร์ไปผจญภัย ในวรรณกรรม กัลลิเวอร์ผจญภัย ในตอนที่กัลลิเวอร์ต้องการหลบหนีจากเกาะฮวีนเนม กัปตันเปโดรก็พาเขาหลบหนีออกมาได้สำเร็จ เปโดร ดี เมนเดซ ไม่ค่อยมีบทบาทในเรื่องนี้มากนัก เพราะเป็นเพียงแค่กัปตันที่ทำงานอยู่บนเรือเท่านั้น
# กลัมดาลคลิช
กลัมดาลคลิช  เป็นลูกสาวของชาวนาชาวบรอบ์ดิงแนก ผู้เป็นเพื่อนของเลมูเอล กัลลิเวอร์ ปรากฏตัวในกัลลิเวอร์ผจญภัย กลัมดาลคริชชอบมองว่ากัลลิเวอร์เป็นสัตว์เลี้ยงที่แสนจะน่ารักคำว่า กลัมดาลคริช ในภาษาบรอบ์ดิงแนกแปลว่า นางพยาบาลตัวน้อย เมื่อตอนที่กัลลิเวอร์เข้าไปอยู่ในวังของพระราชินี กลัมดาลคริชก็ไปด้วย แต่สุดท้าย กัลลิเวอร์ก็หลบหนีจากบรอบ์ดิงแนกได้ เพราะวางแผนตบตากลัมดาลคริช จึงทำให้เธอเสียใจมาก
# เลอมูเอล กัลลิเวอร์
thumb|right|300px|กัลลิเวอร์ถูกจับตัวโดยชาวลิลลิพุด (วาดโดย เจ. เจ. แกรนด์วิลล์)
เลอมูเอล กัลลิเวอร์ เป็นตัวละครหลักของกัลลิเวอร์ผจญภัย วรรณกรรมที่เขียนโดย โจนาธาน สวิฟท์ ตีพิมพ์ครั้งแรกเมื่อ ค.ศ. 1726

 ในสื่อวรรณกรรม กัลลิเวอร์ผจญภัย 
กัลลิเวอร์เกิดใน นอตทิงแฮมเชอร์ เมื่อ ค.ศ. 1661 ที่ซึ่งพ่อของเขามีบ้านเล็กๆ อยู่ เขาได้เข้าเรียนที่มหาวิทยาลัยใน เคมบริดจ์ 3 ปี ตั้งแต่ ค.ศ. 1675 - ค.ศ. 1678 และได้เรียนที่มห่วิทยาลัยต่างๆ อีกมากมาย เขามีควมรู้หลายภาษา ได้แก่ ดัตช์ , ละติน , ฝรั่งเศส , สเปน , อิตาลี การเดินทางของกัลลิเวอร์ เริ่มขึ้นเมื่อ ค.ศ. 1699 และสิ้นสุดเมื่อ ค.ศ. 1715 ซึ่งเป็นลักษณะนิสัยของเขาให้เป็นคนชอบผจญภัย

 ในสื่ออื่นๆ 
นอกจากนี้ กัลลิเวอร์ยังถูกถ่ายทอดไปยังสื่ออื่นๆ ได้แก่ โทรทัศน์ และภาพยนตร์ต่างๆ อีกด้วย เช่น กัลลิเวอร์ทีวีซีรีส์ , ภาพยนตร์กัลลิเวอร์ (แสดงโดย แจ็ก แบล็ก ซึ่งเคยแสดงหนังเรื่องกังฟูแพนด้ามาแล้ว) เป็นต้น
# รายชื่อตัวละครในกัลลิเวอร์
รายชื่อตัวละครในกัลลิเวอร์ผจญภัย

 มนุษย์ 
 เลมูเอล กัลลิเวอร์ ตัวละครเอก
 เปโดร ดี เมนเดซ กัปตันเรือ
 ผู้ชายสิบคน ผู้ช่วยชีวิตกัลลิเวอร์ หลังจากหลบหนีจากบรอบ์ดิงแนก
 โจรสลัด ปล้นเรือขณะที่กำลังเดินทางไปติดต่อค้าขายที่อินเดีย และกัลลิเวอร์ถูกปล่อยทิ้งไว้กลางทะเล
 ภรรยาของกัลลิเวอร์ ห้ามไม่ให้สามีเดินทางผจญภัยอีก หลังจากกลับจากบรอบ์ดิงแนก

 ลิลลิพุดและเบลฟุสคู 
 ชาวลิลลิพุด
 ชาวเบลฟุสคู
 พระบรมวงศานุวงลิลลิพุด
 พระบรมวงศานุวงศ์เบลฟุสคู
 เพื่อนชาวเบสฟุสคู เล่าให้ฟังถึงแผนการอันชั่วร้ายของชาวเบลฟุสคู

 บรอบ์ดิงแนก 
 ยักษ์ 7 ตน ผู้ค้นเจอกัลลิเวอร์ที่หลบซ่อนอยู่
 ชาวนา
 ลูกชายชาวนา
 กลัมดาลคริช เพื่อนสนิทชาวบรอบ์ดิงแนกของกัลลิเวอร์
 ชาวบรอบ์ดิงแนก
 พระราชินี
 พระราชา
 คนแคระ ผู้กลั่นแกล้งกัลลิเวอร์
 ลิง ผู้จับกัลลิเวอร์ไปเลี้ยงดู
 นกตัวใหญ่ ช่วยในการหลบหนีของกัลลิเวอร์
# มินาโตมิไร 21
thumb|กระเช้าลอยฟ้า "คอสโมคล็อก 21" 

มินาโตมิไร 21  หรือเรียกว่า มินาโตมิไร เป็นย่านหนึ่งในเมืองโยโกฮามะ จังหวัดคานางาวะ ที่รัฐบาลมีนโยบายพัฒนาขึ้นให้เป็นศูนย์กลางแห่งใหม่ของเมืองโยโกฮามะ เพื่อเชื่อมระหว่างย่านคันไนซึ่งเป็นย่านเมืองเก่า กับย่านสถานีรถไฟโยโกฮามะเข้าด้วยกัน

สถานที่สำคัญในบริเวณนี้ เช่น อาคารโยโกฮามะ แลนด์มาร์ก ทาวเวอร์ ศูนย์การประชุมแปซิกฟิกโกโยโกฮามะ สวนสนุกคอสโมเวิลด์ พิพิธภัณฑ์ศิลปะโยโกฮามะ เรือนิปปมมารุ

แหล่งข้อมูลอื่น
# คางคกบ้าน
คางคกบ้าน  หรือ ขี้คันคาก ในภาษาอีสานและภาษาลาว หรือที่นิยมเรียกโดยทั่วไปว่า คางคก

เป็นสัตว์ในวงศ์คางคก (Bufonidae) ชนิดหนึ่ง จัดว่าเป็นชนิดที่มีขนาดใหญ่ชนิดหนึ่งในวงศ์นี้ มีผิวหนังที่แห้งและมีปุ่มปมทั้งตัว ที่เป็นปุ่มพิษ โดยเฉพาะหลังลูกตา มีรูปทรงกลมคล้ายเมล็ดถั่วขนาดยาวประมาณ 25 มิลลิเมตร กว้าง 10 มิลลิเมตร แผ่นหูมีลักษณะเห็นได้ชัดเจน ขนาดเล็กกว่าลูกตาเล็กน้อย

มีสีผิวหนังเป็นสีน้ำตาลหรือสีเทาตลอดทั้งลำตัว บริเวณรอบปุ่มพิษจะมีสีเข้มกว่าบริเวณอื่น ๆ ใต้ท้องเป็นสีน้ำตาลเหลืองอ่อน ในขณะที่ยังเป็นวัยอ่อนจะเป็นสีขาวซีดกว่า

มีขนาดวัดจากปลายปากจนถึงก้นประมาณ 68-105 มิลลิเมตร พบกระจายพันธุ์ทั่วไปในวงกว้างในทวีปเอเชีย ตั้งแต่แนวเทือกเขาหิมาลัย, อินเดีย, จีนตอนใต้, พม่า, ทุกประเทศในภูมิภาคเอเชียอาคเนย์ และพบได้ทั่วไปในทุกสภาพแวดล้อม ทั้งในเมืองใหญ่และในป่าดิบ

เป็นสัตว์ที่ไม่อยู่ใกล้กับแหล่งน้ำยกเว้นการผสมพันธุ์และวางไข่  จะมีฤดูผสมพันธุ์และวางไข่ในช่วงฤดูร้อนจนถึงปลายฤดูฝน (มีนาคม-กันยายน) เป็นสัตว์ที่กินแมลงและอาหารได้หลากหลายมาก  พบชุกชุมในช่วงฤดูฝน  คางคกบ้าน

คางคก มักเป็นสัตว์ที่มีผู้นิยมรับมารับประทานทั้ง ๆ ที่มีพิษ มักมีผู้เสียชีวิตบ่อย ๆ จากการรับประทานเข้าไป โดยเชื่อว่าเป็นยาบำรุงและรักษาโรคต่าง ๆ ได้ โดยพิษของคางคกนั้นไม่สามารถทำให้หายไปได้ด้วยความร้อน แพทย์เตือนกิน “คางคก” ถึงตาย ใช้รักษาเอดส์ไม่ได้ จากผู้จัดการออนไลน์
# สถานีรถไฟโยโกฮามะ
สถานีรถไฟโยโกฮามะ  เป็นสถานีรถไฟชุมทางหลัก ตั้งอยู่ในเขตนิชิ นครโยโกฮามะ จังหวัดคานางาวะ มีจำนวนผู้โดยสารผ่านเข้าออกมากที่สุดในจังหวัดคานางาวะ และเป็นอันดับที่ 5 ในประเทศญี่ปุ่น ด้วยจำนวนผู้โดยสาร 2.05 ล้านคนต่อวัน

 เส้นทางรถไฟ 
สถานีรถไฟโยโกฮามะมีเส้นทางรถไฟให้บริการดังต่อไปนี้

บริษัทรถไฟญี่ปุ่นตะวันออก (เจอาร์ตะวันออก)
สายโทไกโด 
สายโยโกซูกะ
 สายโยโกฮามะ
สายโชนัน-ชินจูกุ
สายเคฮิง-โทโฮกุ
สายเนงิชิ
รถไฟฟ้าเคฮิน (เคเกียว)
สายหลักเคเกียว
รถไฟซางามิ (โซเซ็ตสึ)
สายหลักซางามิ
โทกีว คอร์ปอเรชัน
สายโทโยโกะ
บริษัทรถไฟโยโกฮามะมินาโตมิไร
สายมินาโตมิไร
รถไฟใต้ดินเทศบาลโยโกฮามะ
สายสีน้ำเงิน (บี 20)

 แหล่งข้อมูลอื่น 
 ข้อมูลสถานีรถไฟโยโกฮามะ  
 แผนที่สถานีรถไฟโยโกฮามะ สายโซเซ็ตสึ  
 สถานีรถไฟใต้ดินโยโกฮามะ 

โยโกฮามะ
โยโกฮามะ
หมวดหมู่:สิ่งก่อสร้างในโยโกฮามะ
ย
# นกสาลิกาปากดำ
นกสาลิกาปากดำ  เป็นนกสีขาวดำในวงศ์นกกา (Corvidae) พบในซีกโลกเหนือ พบทั่วไปในทวีปยุโรป บางส่วนของทวีปเอเชีย และทางตะวันตกเฉียงเหนือของทวีปแอฟริกา ในยุโรป โดยที่ชื่อ "Magpie" นั้นหมายถึงนกสาลิกาปากดำ เนื่องจากเป็นนกสาลิกา หรือ นกแม็กพายเพียงชนิดเดียวในยุโรปที่อยู่นอกคาบสมุทรไอบีเรีย

นกสาลิกาปากดำเป็นหนึ่งในนกที่ฉลาดที่สุด และเป็นที่เชื่อกันว่าเป็นหนึ่งในที่สุดของสัตว์อัจฉริยะทั้งหมดและเป็นนกที่ชอบสะสมข้าวของเครื่องใช้ต่าง ๆ ที่แปลก ๆ หลายอย่างเป็นของใช้ของมนุษย์ ซึ่งมิได้มีความจำเป็นสำหรับนกเลย เช่น ลูกกอล์ฟ The Most Extream-EPISODE 6, สารคดีทางอนิมอลพลาเน็ต ทางทรูวิชั่นส์: พุธที่ 27 มีนาคม 2556 ในประเทศไทยถือเป็นสัตว์ป่าคุ้มครองประเภทนกสัตว์ป่าคุ้มครอง

นอกจากนี้แล้วนกชนิดนี้ ยังถือเป็นฉายาของนิวคาสเซิล ยูไนเต็ด ทีมฟุตบอลในเอฟเอ พรีเมียร์ลีก เนื่องจากมีสีขนขาว-ดำ เช่นเดียวกับสีประจำทีมWhy are Newcastle united football team called the magpies?
# อีซีดับเบิลยู ออริจินัล
อีซีดับเบิลยู ออริจินัล  เป็นกลุ่มทีมมวยปล้ำอาชีพ สังกัดสมาคม เวิลด์เรสต์ลิงเอ็นเตอร์เทนเมนต์ ในค่ายสังกัด อีซีดับเบิลยู และโทเทิลนอนสต็อปแอคเชินเรสต์ลิงกลุ่ม อีซีดับเบิลยู ออริจินัล ได้เปิดตัวครั้งแรก ในวันที่ 5 มิถุนายน ค.ศ. 2006 โดยเป็นสมาชิกเคยปล้ำในสมาคมมวยปล้ำอาชีพเอ็กซ์ตรีม แชมเปี้ยนชิพ เรสต์ลิง สักส่วนใหญ่ ในวันที่ 11 มกราคม ค.ศ. 2011 อีซีดับเบิลยู ออริจินัล ได้เปิดตัวครั้งแรกในสมาคมมวยปล้ำอาชีพทีเอ็นเอ ในนามของ เอ็กซ์ตรีม, เวอร์ชัน 2.0 (อีวี 2.0) หรือ เอ็กซ์ตรีม ไวโอลีนช์ 2.0 (อีวี 2.0)
# บรอบ์ดิงแนก
right|250px|thumb|บริเวณที่คาดว่าเป็นที่ตั้งของอาณาจักรนี้

บรอบ์ดิงแนก  เป็นดินแดนสมมติของ กัลลิเวอร์ผจญภัย แต่งโดย โจนาธาน สวิฟต์ ประเทศของยักษ์ เลอมูเอล กัลลิเวอร์ ค้นพบมัน หลังจากที่เรือของเขาพลิกคว่ำลง และได้ผจญภัยในดินแดนประหลาดแห่งนี้ คำว่า บรอบ์ดิงแนกเกียน (ชาวบรอบ์ดิงแนก) มีความหมายที่บรรยายถึงสิ่งที่มีขนาดใหญ่มาก ๆ

 ข้อมูลจำเพาะ 
 ประเภท การเสียดสี (Satire)
 เมืองหลวง ลอร์บรูลกรูด
 ภาษา บรอบ์ดิงแนก
 กลุ่มชน ชาวบรอบ์ดิงแนก
 การปกครอง ราชาธิปไตย
 ผู้นำ พระราชาบาราแกชที่ 2

 ต้นกำเนิด 
บรอบ์ดิงแนก เป็นอาณาจักรที่ปรากฏตัวในการเดินทางของกัลลิเวอร์ ตั้งอยู่ที่ชายฝั่งตะวันตกเฉียงเหนือของแคลิฟอร์เนีย ซึ่งในวรรณกรรมอธิบานการเดินทางไว้ว่า เดินทางไปทางใต้ของมหาสมุทรแอตแลนติก แล้วผ่านช่องแคบมาดากัสการ์ ก่อนที่จะถูกพายุซัดในมหาสมุทรแปซิฟิก เลอมูเอล กัลลิเวอร์ ค้นพบดินแดนนี้เมื่อ ค.ศ. 1703

อาณาจักรบรอบ์ดิงแนกเป็นคาบสมุทรขนาดใหญ่ มีความยาว 6,000 ไมล์ กว้าง 3,000 ไมล์ คั่นกลางระหว่างญี่ปุ่นกับอเมริกา ติดกับรัฐอะแลสกา รัฐยูคอน ทะเลเบริง และบางส่วนของไซบีเรีย มีภูเขาไฟกั้นเป็นพรมแดนสูง 30 ไมล์ (48 กิโลเมตร) และมีชายฝั่งสกปรก ดังนั้น คนจากส่วนต่าง ๆ ของโลก จึงไม่สามารถมาเยี่ยมเยือนได้ง่าย ๆ

 ประวัติศาสตร์และการเมือง 
 กัลลิเวอร์ได้เล่าเรื่องราวของประเทศตนเองให้พระราชาฟัง พระราชาก็คิดว่าคนของประเทศเขาเป็นคนที่ไม่ดี และไม่มีเหตุผล
 กองทัพทหารของบรอบ์ดิงแนกนั้น มีขนาดใหญ่มาก ทหาร 207,000 คน ทหารม้า 32,000 คน มีอาวุธที่โหดร้ายได้แก่ ปืน และ ดินปืน
 การตัดสินคดีในศาลนั้น เรียบง่ายและธรรมดา ไม่ซับซ้อนมากนัก

 วัฒนธรรม 
วัฒนธรรมของชาวบรอบ์ดิงแนก ประกอบไปด้วย ประวัติศาสตร์, กวีนิพนธ์, คณิตศาสตร์, จริยธรรม, ห้องสมุด และ การพิมพ์ เป็นต้น นิสัยของชาวบรอบ์ดิงแนกนั้น มีอารมณ์ที่สนุกสนาน ปลอดโปร่ง ร่าเริงแจ่มใส
# วอตส์แอปป์
วอตส์แอปป์  เป็นโปรแกมประยุกต์สำหรับโทรศัพท์เคลื่อนที่ ใช้ส่งข้อความ ส่งรูปภาพ เสียง วิดีโอ รายชื่อติดต่อ และสถานที่ ไปสู่ผู้ใช้อื่น สามารถทำงานข้ามระบบปฏิบัติการ  iOS, BlackBerry, Android, Windows Phone และ Symbian ช่วยให้สามารถสนทนากับผู้อื่นที่ใช้โทรศัพท์ต่างระบบปฏิบัติการ 

การใช้งานวอตส์แอปป์จะต้องเชื่อมต่อผ่าน GPRS/EDGE, WiFi หรือ 3G ซึ่งไม่มีค่าใช้จ่ายในการสนทนาหรือส่งข้อมูลในรูปแบบต่าง ๆWhatsApp คืออะไร ?
# เอริก ยัง
เจริมี ฟริตซ์ (Jeremy Fritz) หรือที่รู้จักกันดีในนามของ เอริก ยัง (Eric Young) เกิด  นักมวยปล้ำอาชีพชาวแคนาดา อดีตนักมวยปล้ำของสมาคมโทเทิลนอนสต็อปแอคเชินเรสต์ลิง(TNA)

เคยเป็นแชมป์โลกเฮฟวี่เวท TNA 1 สมัย, แชมป์เอ็กซ์ดิวิชั่น 2 สมัย, แชมป์เลเจนด์ส/โกเบิล/เทเลวิชั่นของ TNA และยังเป็นแชมป์แท็กทีมของ TNA 4 สมัย (แชมป์น็อกท์เอาท์แท็กทีม TNA 1 สมัย, แชมป์โลกแท็กทีม TNA 1 สมัย และแชมป์โลกแท็กทีม NWA 2 สมัย) นอกจากนี้ยังเป็นแชมป์แกรนด์สแลมคนที่4 และแชมป์ทริปเปิลคราวน์คนที่7

วันที่ 12 ตุลาคม 2016 ได้เปิดตัวในฐานะสมาชิกของแซนิตีในNXT เพื่อปล้ำแข่งขันDusty Rhodes Tag Team Classichttp://www.wrestlinginc.com/wi/news/2016/0915/617563/spoiler-sanity-in-wwe-nxt-revealed-photo/ ในNXT TakeOver: Brooklyn III แซนิตีได้คว้าแชมป์แท็กทีม NXTจากThe Authors of Pain แซนิตีได้ขึ้นค่ายหลักในเดือนเมษายน 2018 และออกในปี 2020

แชมป์และรางวัล
 American Combat Wrestling
 ACW Heavyweight Championship (1 time)
 Allied Powers Wrestling Federation
 APWF Cruiserweight Championship (1 time)
 Family Wrestling Entertainment
 FWE Heavyweight Championship (1 time)
 Fighting Spirit Pro Wrestling
 FSPW Independent Championship (2 times)
 IWF
 IWF Heavyweight Championship (1 time)
 Memphis Wrestling
 Memphis Southern Tag Team Championship (1 time) – with Johnny Devine
 Neo Spirit Pro
 NSP Independent Championship (1 time)
 Pro Wrestling Illustrated
 Ranked No. 19 of the top 500 singles wrestlers in the PWI 500 in 2014
 Total Nonstop Action Wrestling
 NWA World Tag Team Championship (2 times) – with Bobby Roode
 TNA Legends/Global/Television/King of the Mountain Championship (3 times)
 TNA Knockouts Tag Team Championship (1 time) – with ODB
 TNA World Beer Drinking Championship (2 time)2
 TNA World Tag Team Championship (2 times) – with Kaz (1) and Kevin Nash and Scott Hall (1)1
 TNA/Impact World (Heavyweight) Championship (2 times)
 TNA X Division Championship (1 time)
 TNA Turkey Bowl (2011, 2012)
 TNA World Cup of Wrestling (2014) – with Bully Ray, Gunner, Eddie Edwards, and ODB
 King of the Mountain (2016)
 Seventh TNA Triple Crown Champion
 Fourth TNA Grand Slam Champion
 TNA Year End Award for Most Inspirational (2006)
 Wrestling Observer Newsletter
 Worst Worked Match of the Year (2006) TNA Reverse Battle Royal on TNA Impact!
 WWE
 NXT Tag Team Championship (1 time) – with Alexander Wolfe
NXT Year-End Award (1 time)
Tag Team of the Year (2017) – with Alexander Wolfe and Killain Dain
 Xtreme Wrestling Coalition
 XWC World Heavyweight Championship (1 time)

1 Young defended the championship with either Hall or Nash under the Freebird Rule.
2 Championship not officially recognized by TNA.
# โชฟุ
โชฟุ  เป็นเทศบาลนครแห่งหนึ่งที่ตั้งอยู่ในส่วนตะวันตกของมหานครโตเกียว ประเทศญี่ปุ่น  โชฟุมีจำนวนประชากรประมาณ 238,087 คน มีความหนาแน่นของประชากร 11,000 คนต่อตารางกิโลเมตร มีขนาดพื้นที่ทั้งสิ้น 

 ภูมิศาสตร์ 
โชฟุตั้งอยู่ประมาณกึ่งกลางค่อนไปทางใต้ของมหานครโตเกียว อยู่ทางทิศตะวันตกของใจกลางโตเกียวห่างไปประมาณ 20 กิโลเมตร อยู่บนที่ราบสูงมูซาชิโนะ มีแม่น้ำทามะไหลในแนวอาณาเขตทางใต้โชฟุ

 เทศบาลโดยรอบ 
 มหานครโตเกียว
 เขตเซตางายะ
 นครมิตากะ
 นครฟูจู
 นครโคงาเนอิ
 นครโคมาเอะ
 นครอินางิ
 จังหวัดคานางาวะ
 นครคาวาซากิ

 ภูมิอากาศ 
โชฟุมีภูมิอากาศแบบอบอุ่นชื้น (เคิพเพิน Cfa) มีลักษณะเป็นฤดูร้อนที่อบอุ่นและฤดูหนาวที่เย็นสบาย โดยมีหิมะตกน้อยไปจนถึงไม่มีหิมะตก อุณหภูมิเฉลี่ยทั้งปีในโชฟุอยู่ที่ 14.5 °C ปริมาณน้ำฝนรายปีเฉลี่ยอยู่ที่ 1,647 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 26.0 °C และต่ำสุดในเดือนมกราคมที่ประมาณ 3.1 °Cข้อมูลภูมิอากาศโชฟุ

 ประชากร 
จากข้อมูลสำมะโนของญี่ปุ่นสถิติประชากรโชฟุ ประชากรของโชฟุเติบโตขึ้นอย่างต่อเนื่องตลอดศตวรรษที่ผ่านมา และเพิ่มขึ้นอย่างรวดเร็วโดยเฉพาะอย่างยิ่งในทศวรรษ 1950 และ 1960

 ประวัติ 
เมื่อวันที่ 1 เมษายน ค.ศ. 1889 ในช่วงการปฏิรูปที่ดินหลังการฟื้นฟูเมจิ ได้มีการก่อตั้งเมืองโชฟุและหมู่บ้านจินไดขึ้นภายในจังหวัดคานางาวะ ต่อมาได้ถูกโอนย้ายไปอยู่ภายใต้การปกครองของจังหวัดโตเกียวเมื่อวันที่ 1 เมษายน ค.ศ. 1893 หมู่บ้านจินไดได้รับการยกฐานะเป็นเมืองเมื่อวันที่ 3 พฤศจิกายน ค.ศ. 1952 และควบรวมกับเมืองโชฟุเมื่อวันที่ 1 เมษายน ค.ศ. 1955 เพื่อก่อตั้งเป็นนครโชฟุดังเช่นปัจจุบัน

 การเมืองการปกครอง 
thumb|ศาลาว่าการนครโชฟุ
โชฟุมีการปกครองในรูปแบบนายกเทศมนตรี–สภา โดยมีนายกเทศมนตรีมาจากการเลือกตั้งโดยตรง และสภานครที่เป็นสภาเดี่ยวมีสมาชิก 28 คน นครโชฟุกับนครโคมาเอะประกอบกันเป็นเขตเลือกตั้งที่ให้สมาชิกสภามหานครโตเกียวจำนวน 3 ที่นั่ง ในแง่ของการเมืองระดับชาติ นครโชฟุเป็นส่วนหนึ่งเขตเลือกตั้งโตเกียวที่ 22 ในการเลือกตั้งสภาผู้แทนราษฎรแห่งรัฐสภาญี่ปุ่น

 เศรษฐกิจ 
โชฟุเป็นศูนย์กลางการค้าหลักในภูมิภาค และเป็นชุมชนที่อยู่อาศัยของผู้ที่ทำงานในใจกลางกรุงโตเกียว ที่โชฟุยังเป็นที่ตั้งขององค์การสำรวจอวกาศญี่ปุ่น (JAXA)

 การขนส่ง 
 รถไฟ 
 40px เคโอคอร์ปอเรชัน: สายเคโอ
 สถานี:  –  –  –  –  –  –  – 
 40px เคโอคอร์ปอเรชัน: สายซางามิฮาระ
 สถานี:  – 

 ทางหลวง 
 28px|link=|alt=E19 ทางด่วนชูโอ
  (โคชูไกโด)

 ท่าอากาศยาน 
 ท่าอากาศยานโชฟุ - เที่ยวบินภายในประเทศไปยังหมู่เกาะอิซุ
# กำเนิดราชวงศ์ฮั่น
กำเนิดราชวงศ์ฮั่น  เป็นละครโทรทัศน์จีนแนวอิงประวัติศาสตร์ออกอากาศทาง ซีซีทีวี เมื่อปี ค.ศ. 2003 โดยดำเนินเรื่องผ่านการต่อสู้เพื่อแย่งชิงอำนาจของ เซี่ยงอวี่ และ หลิวปัง ตั้งแต่ช่วงปลาย ราชวงศ์ฉิน จนถึง สงครามฉู่-ฮั่น ซึ่งท้ายที่สุดก็เป็นหลิวปังที่ได้ชัยชนะ